**AFTALE OM FRIVILLIG INDSATS + INFO 2017**

**Vi er Roskilde Festival**

Du har valgt at være én af de mere end 30.000 frivillige, som sammen skaber Roskilde Festival. Af hjertet tak for det. Og velkommen til Roskilde Festival – en storby, hvor du bliver udfordret og flyttet i mødet med musikken, kunsten og

frirummet – og ikke mindst: et kæmpe fællesskab af mere end 130.000 deltagere.

**Vi regner med dig**

Vi glæder os til at skabe festivalen sammen med dig. Din frivillige indsats er uundværlig for Roskilde Festival.

Når vi hjælper hinanden, bliver det meget sjovere, og så er DU med til at skabe en Roskilde Festival i verdens­klasse.

Der er nogle få retningslinjer, du skal følge. Du skal møde til alle vagter til den aftalte tid, og du må ikke ind­tage eller være påvirket af alkohol eller euforiserende stoffer, nå du har vagt.

Bliver du syg eller på anden måde forhindret i at tage dine vagter, skal du kontakte din vagtleder og aflevere dit armbånd i Check-in eller til din vagtleder.

Når du tjekker ind, accepterer du samtidig disse ret­ningslinjer. Og hvis du bryder dem (uden gyldig grund) betyder det, at Roskilde Festival kan inddrage dit arm­bånd, kan indkræve en afgift på DKK 3.500 og kan ude­lukke dig som frivillig på de kommende tre Roskilde Fes­tivaler.

**En forskel for andre**

Som frivillig gør du også en forskel for andre. For Roskilde Festival er 100 % non-profit og som non-profit-organisation har vi et ønske om at sætte et aftryk på verden. Både når vi donerer hele vores overskud væk, og i den måde vi arbejder på og skaber vores festival. Vi tror på, at vi som festival kan inspirere mennesker til at tage del i og påvirke deres omverden. Gennem musikken, kunsten, frirummet, og fællesskabet. Det handler om åbenhed og tillid.

Om at tro på mennesker og om at ville gøre en forskel i fællesskab for fællesskabet.

Vi glæder os til at have dig med. God festival!

Mange varme festivalhilsner

Roskilde Festival.

**Sådan får du dit armbånd**

Medbring dit check-in kort på din smartphone eller printet ud, og tag også billedlegitimation med, når du skal hente dit armbånd. Check-in-kortet er personligt. Check-in finder du på Roskilde Handelsskole, Bygning 6, Bakkesvinget 67, 4000 Roskilde – nord for Festival­pladsen.

**Yderligere info at være frivillig på Roskilde Festival**

Alt den info, du ellers har brug for, får du fra din leder eller i frivilligguiden ”Værd at Vide”. Den findes også elektronisk i den officielle festival-app.

**ÅBNINGSTIDER I CHECK-IN**

Check-in har døgnåbent fra torsdag den 22. juni kl. 12 til lørdag den 1. juli kl. 24 (lukker natten til søndag).

Adressen til Check-in: Bygning 6, Bakkesvinget 67, 4000 Roskilde:

 NB: Tag IKKE toget til festivalen, første gang du kommer. Det er ikke muligt at komme fra perronen til Check-in uden armbånd. Tag i stedet festivalbussen fra Roskilde Station med Entrance West eller de gratis shuttlebusser for frivillige. De stopper ved Check-in.

**Jeg indgår hermed en aftale om frivillig indsats på Roskilde Festival 2017:**

**Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Fødselsdato:\_\_\_\_\_\_\_\_\_\_ Underskrift: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**